**Izrada rudarskih projekata ili djelova projekata**

Rudarske projekte može da izrađuje privredno društvo sa svojstvom pravnog lica, odnosno drugo pravno lice, koje ima licencu za izradu rudarskih projekata (u nastavku teksta: nosilac izrade projekta);

Tehnička dokumentacija izrađuje se na osnovu projektnog zadatka, rezultata istražnih radova, analiza, elaborata i druge dokumentacije kojima se razrađuju i analiziraju tehnički (urbanistički, energetski, vodoprivredni, saobraćajni, geotehnički, seizmički itd.) i ekonomski uslovi izvođenja radova, uslovi zaštite od požara i eksplozija, zaštite životne sredine, zaštite voda i zaštite na radu i drugi uslovi od uticaja na ocjenu tehničko-tehnološke i ekonomske opravdanosti eksploatacije i izvođenja rudarskih radova.

**Uslovi**

* nosilac izrade projekta treba da je registrovan (šifra djelatnosti) za izradu rudarskih projekata;
* da u radnom odnosu ima najmanje 2 (dva) diplomirana inženjera iz oblasti za koju se projekat izrađuje;
* licencu za izradu rudarskih projekata izdaje Ministarstvo nadležno za rudarstvo (u nastavku teksta: Ministarstvo) na osnovu zahtjeva privrednog društva;
* licenca se izdaje na period od 5 (pet) godina i ovjerava svake godine;
* rudarske projekte (glavni rudarski projekat, dopunski i uprošćeni rudarski projekat), kao i njihove sastavne djelove potpisuju i lica koja su kao odgovorni projektanti rukovodili njihovom izradom;
* Izradu rudarskih projekata može obavljati lice koje ima visoku školsku spremu rudarske struke, 5 (pet) godina radnog iskustva na poslovima tehničkog rukovođenja, nadzora i drugim stručnim poslovima u rudarskim objektima za koje se projekat izrađuje;
* Izradu pojedinih djelova rudarskih projekata može obavljati lice koje ima visoku školsku spremu odgovarajuće struke, 3 (tri) godine radnog iskustva na poslovima tehničkog rukovođenja, nadzora i drugim stručnim poslovima u rudarskim objektima za koje se projekat izrađuje;
* Izradu rudarskih projekata može da vrši lice koji ima položen stručni ispit za obavljenje poslova iz oblasti rudarstva – ovlašćenje, a koji organizuje Ministarstvo;
* U izradi glavnog i dopunskog rudarskog projekta **ne može** učestvovati lice zaposleno u pravnom licu koje izdaje uslove za izradu projekta (vodoprivredni, geološki, energetski, saobraćajni, zaštite životne sredine, sanitarni), kao i lice zaposlenu u Ministrastvu.

**Uslovi za kvalifikacije**

* dokaz - izvod iz Centralnog registra Privrednog suda o registraciji privrednog društva za izradu rudarskih projekata ili djelova rudarskih projekata, za rukovođenje tehničkom kontrolom ili tehničkom kontrolom djelova rudarskih projekata;
* dokaza da u radnom odnosu ima najmanje 2 (dva) diplomirana inženjera rudarske struke odgovarajućeg smjera (ugovor o radu, prijava osiguranja i ovjerena fotokopija radne knjižice);
* dokaz o potrebnom visokom obrazovanju inženjera rudarstva - ovjerena fotokopija diplome fakulteta;
* dokaz o potrebnom radnom stažu **-** potvrda o najmanje 5 (pet) godina radnog iskustva u obavljanju stručnih poslova na izradi rudarskih projekata ili rukovođenja kontrolom rudarskih projekata;
* dokaz o potrebnom radnom stažu **-** potvrda o najmanje 3 (tri) godine radnog iskustva u obavljanju stručnih poslova na izradi djelova rudarskih projekata ili tehničkoj kontroli rudarskih projekata;
* dokaz o položenom stručnom ispitu- ovjerena fotokopija Uvjerenja, koga izdaje Ministarstvo;
* strana lica treba da imaju dozvolu boravka u skladu sa zakonom kojim se uređuje zapošljavanje i rad stranaca, ovjerenu fotokopiju pasoša umjesto lične karte i ovjerenu fotokopiju odgovarajuće licence iz zemlje porijekla, umjesto uvjerenja o položenom stručnom ispitu.

**Naknade**

Licenca – 600 € za izdavanje

Licenca - 200 € za ovjeru

Plaganje stručnog ispita: troškove polaganja ispita, po pravilu, snosi privredno društvo u kome je kandidat zaposlen. Ukoliko troškove polaganja ispita ne snosi privredno društvo u kome je kandidat zaposlen, troškove snosi kandidat. (član 11 Pravilnika o programu i načinu polaganja stručnog ispita iz oblasti rudarstva).

O visini troškova kandidata obavještava Komisija za polaganje stručnog ispita iz oblasti rudarstva, koju Rješenjem obrazuje Ministarstvo.

U ranijem periodu troškovi polaganja stručnog ispita iznosili su oko 200 €, po kandidatu.

**Plaćanje putem internetskog bankarstva**

IBAN: ME25510000000017796145

Poziv na broj: 832-11557-58

Svrha: izdavanje/ ovjera licence za privredno društvo

Korisnik: Ministarstvo energetike i rudarstva

|  |
| --- |
| email za slanje skenirane PDF ili fotografirane JPG dokumentacije  [arhiva@meir.gov.me](mailto:arhiva@meir.gov.me) |

**Nadležno tijelo i relevantni propisi**

Ministarstvo energetike i rudarstva

Rimski trg 46, 81000 Podgorica

+382 20 482 203

[kabinet@meir.gov.me](mailto:kabinet@meir.gov.me)

[branko.tijanic@meir.gov.me](mailto:branko.tijanic@meir.gov.me)

[Zakon o rudarstvu](https://wapi.gov.me/download-preview/03efda2d-e5a5-4e15-930e-83259858b5be?version=1.0), ("Sl. list Crne Gore", br. 65/08; 74/10 i 40/11);

[Pravilnik o bližim uslovima za izdavanje licenci za izvođenje rudarskih radova i izradu rudarskih projekata](https://wapi.gov.me/download-preview/a31b7c95-28d1-4be0-ad2d-6b3152bb353a?version=1.0), ("Sl. list Crne Gore", br. 03/10);

[Pravilnik o programu i načinu polaganja stručnog ispita iz oblasti rudarstva](https://wapi.gov.me/download-preview/8fe8ab21-861a-40e9-b1a1-8fc4472ec4e1?version=1.0), ("Sl. list Crne Gore", br. 66/10);

[Pravilnik o sadržini rudarskih projekata](https://wapi.gov.me/download-preview/8fe8ab21-861a-40e9-b1a1-8fc4472ec4e1?version=1.0), ("Sl. list Crne Gore", br. 74/09);

Zakon o upravnom postupku („Sl. list Crne Gore“, br. 56/14; 20/15; 40/16 i 37/17).

**Dozvole**

Rok: 8 dana - Imalac licence je dužan da o svakoj promjeni uslova za izdavanje licence obavijesti nadležni organ u roku od osam dana od dana promjene uslova.

Imalac licence je dužan da, najkasnije do 31. decembra tekuće godine, dostavi Ministarstvu podatke kojima dokazuje da za narednu kalendarsku godinu ispunjava uslove za ovjeru licence.

**Pravni lijekovi**

Mogućnost tužbe u roku od 20 dana od dana izdavanja/ovjere licence Upravnom sudu Crne Gore, [Svetog Petra Cetinjskog 130, Podgorica](https://www.planplus.rs/mapa#!najkraci-put/;42.444047,19.246348,Upravni%20sud%20Crne%20Gore,%20Svetog%20Petra%20Cetinjskog%20130,%2081000%20Podgorica/1).

**19.04.2024.**